แรงขายหุ้นบลูชิพฉุด SET ปิดเช้าวูบ 9 จุด มูลค่าซื้อขายบางเบา 2.28 หมื่นลบ.
แรงขายหุ้นบลูชิพฉุด SET ปิดเช้าวูบ 9 จุด มูลค่าซื้อขายบางเบา 2.28 หมื่นลบ. โดยดัชนีช่วงเช้าปิดที่ระดับ 1,303.45 จุด ลดลง 8.50 จุด หรือ 0.65% มูลค่าการซื้อขาย 2.28 หมื่นล้านบาท
8 ก.ย. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,303.45 จุด ลดลง 8.50 จุด หรือ 0.65% มูลค่าการซื้อขาย 2.28 หมื่นล้านบาท 
10 หุ้นกดดัชนีเช้านี้

ด้าน นายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) เปิดเผยว่า ตลาดหุ้นไทยเช้านี้ปรับตัวลง ส่วนหนึ่งเกิดจากการชดเชยในช่วงที่ตลาดบ้านเราได้ปิดทำการเมื่อวันศุกร์และวันจันทร์ ตลาดสหรัฐฯได้เจอแรงขายทำกำไรจากการลดความร้อนแรงของหุ้นในกลุ่มเทคโนโลยีในตลาดสหรัฐฯ อีกทั้งตลาดฯยังมีความผันผวนที่เกิดจากอัตราผลตอบแทนพันธบัตร (Bond yield) ได้สูงขึ้น และการแข็งค่าของเงินดอลลาร์สหรัฐฯ ที่มักจะเกิดก่อนการเลือกตั้ง ส่งผลให้เผชิญแรงขายทำกำไรของหุ้นที่มี Valuation แพง อย่างหุ้นในกลุ่มโรงไฟฟ้า
ทั้งนี้ มองช่วงสั้นตลาดฯเผชิญกับปัจจัยที่ทำให้เกิดความเสี่ยงของ Downside แม้สภาพคล่องในตลาดฯจะมีมากและเป็นบวกต่อการลงทุนก็ตาม โดยมอง Downside ไว้ที่ 1,255-1,269 จุด เป็นแนวรับที่น่าสนใจสำหรับโอกาสในการลงทุน ก็แนะนำให้ซื้อหุ้นที่มีปัจจัยพื้นฐานดี
ขณะที่ตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบ พร้อมแนะให้ติดตามปัจจัยการเมืองอย่างใกล้ชิด เนื่องจากมีความกังวลเกี่ยวกับการเปลี่ยนแปลงทางการเมือง โดยเฉพาะให้จับตางบประมาณปี 2564 จะสามารถผ่านการพิจารณาของสภาฯไปได้หรือไม่
สำหรับแนวโน้มการลงทุนในช่วงบ่ายนี้ นายกิจพณ กล่าวว่า ตลาดฯคงจะมีกรอบการฟื้นตัวที่จำกัด โดยให้แนวรับ 1,296 จุด ส่วนแนวต้าน 1,306 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
AOT    มูลค่าการซื้อขาย  1,651.88 ล้านบาท  ปิดที่   58.50 บาท เพิ่มขึ้น  0.25 บาท
CPF    มูลค่าการซื้อขาย  1,200.02 ล้านบาท  ปิดที่   30.25 บาท ลดลง   1.50 บาท
SCM    มูลค่าการซื้อขาย    880.49 ล้านบาท  ปิดที่    2.90 บาท เพิ่มขึ้น  1.00 บาท
CPALL  มูลค่าการซื้อขาย    698.85 ล้านบาท  ปิดที่   63.50 บาท ลดลง   0.25 บาท
KBANK  มูลค่าการซื้อขาย    576.57 ล้านบาท  ปิดที่   82.25 บาท ราคาไม่เปลี่ยนแปลง